OpenLLM-France/wikimedia huggingface dataset:
# Braxton

Braxton és una població dels Estats Units a l'estat de Mississipi. Segons el cens del 2000 tenia 181 habitants.

## Demografia

Segons el cens del 2000, Braxton tenia 181 habitants, 74 habitatges, i 44 famílies. La densitat de població era de 116,5 habitants per km².
Dels 74 habitatges en un 27% hi vivien nens de menys de 18 anys, en un 48,6% hi vivien parelles casades, en un 9,5% dones solteres, i en un 39,2% no eren unitats familiars. En el 35,1% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,1% tenia menys de 18 anys, un 5,5% entre 18 i 24, un 29,3% entre 25 i 44, un 23,2% de 45 a 60 i un 14,9% 65 anys o més.
L'edat mediana era de 36 anys. Per cada 100 dones de 18 o més anys hi havia 80,8 homes.
La renda mediana per habitatge era de 26.250 $ i la renda mediana per família de 43.036 $. Els homes tenien una renda mediana de 37.500 $ mentre que les dones 12.500 $. La renda per capita de la població era de 14.527 $. Entorn de l'11,6% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Braxton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Braxton». American Fact Finder. Oficina del Cens dels Estats Units, 12-01-2010.
# Caledonia (Mississipi)

Caledonia és una població dels Estats Units a l'estat de Mississipi. Segons el cens del 2000 tenia 1.015 habitants.

## Demografia

Segons el cens del 2000, Caledonia tenia 1.015 habitants, 365 habitatges, i 287 famílies. La densitat de població era de 139 habitants per km².
Dels 365 habitatges en un 41,9% hi vivien nens de menys de 18 anys, en un 62,7% hi vivien parelles casades, en un 10,1% dones solteres, i en un 21,1% no eren unitats familiars. En el 19,5% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,78 i el nombre mitjà de persones que vivien en cada família era de 3,17.
Per edats la població es repartia de la següent manera: un 30,3% tenia menys de 18 anys, un 8,7% entre 18 i 24, un 30,2% entre 25 i 44, un 22,5% de 45 a 60 i un 8,3% 65 anys o més.
L'edat mediana era de 34 anys. Per cada 100 dones de 18 o més anys hi havia 89 homes.
La renda mediana per habitatge era de 41.071 $ i la renda mediana per família de 50.625 $. Els homes tenien una renda mediana de 32.159 $ mentre que les dones 22.051 $. La renda per capita de la població era de 16.798 $. Entorn del 3,3% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Caledonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Caledonia». American Fact Finder. Oficina del Cens dels Estats Units, 12-01-2010.
# Leoncio Evita Enoy

Leoncio Evita Enoy (Udubuandolo, 8 d'agost de 1929 - Bata, desembre 1996) era un escriptor i intel·lectual de Guinea Equatorial
Estudià en un col·legi de San Carlos i dibuix per correu. Va treballar com a professor de l'Escuela de Artes y Oficios de Bata i col·laborador de la revista literària Poto-Poto.

## Obra

* "Cuando los combes luchaban", 1953, considerada la primera de Guinea Equatorial
* "Alonguegue (No me salvaré)
* 'El guiso de Biyé"

## Referències

* 1 2 (castellà) Biografia Arxivat 2011-07-10 a Wayback Machine.
* ↑ Avome Mba, Gisèle «Colonialismo y resistencia en Cuando los combes luchaban de Leoncio Evita Enoy». AfroEuropa, 2, 2008.
# Stridsvagn 103

El Stridsvagn 103 (Strv 103), o S-Tank, és un tanc de Suècia. És conegut pel seu disseny de torreta poc convencional. El resultat va ser un molt baix perfil de disseny amb èmfasi en la defensa i l'augment de nivell de protecció de la tripulació. Stridsvagn 103 va formar una part important de les forces armades de Suècia durant els anys 1970, 1980 i part dels anys 90, però des de llavors s'han retirat de servei en favor dels Leopard 2.
El disseny de la torreta s'ha de destacar que va ser construït per a combatre en terreny suec en un hipotètic atac soviètic.

## Enllaços externs

* (suec) Society S-tank - Föreningen stridsvagn S - Web oficial
# Amfidòntids

Els amfidòntids (Amphidontidae) són una família de mamífers que tingueren una amplíssima distribució des del Juràssic inferior fins al Cretaci inferior, fa entre 113 i 182,7 milions d'anys. Se n'han trobat restes fòssils als Estats Units, l'Índia i Rússia. Formen part dels simetrodonts dotats de dents molars amb angles obtusos. Anteriorment, ha estat classificada com a sublegió, infralegió i ordre.

## Referències

* 1 2 Entrada «Amphidontidae» de la Paleobiology Database (en anglès). [Consulta: 16 març 2025].
* ↑ Zachos i Asher, 2018, «Mesozoic mammals — early mammalian diversity and ecomorphological adaptations» (T. Martin).
* ↑ McKenna i Bell, 1997, p. 44.

## Bibliografia

* McKenna, M. C.; Bell, S. K. Classification of Mammals Above the Species Level (en anglès). Columbia University Press, 1997. ISBN 978-0-231-52853-5.
* Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018. ISBN 978-3-11-027590-2.
# Leonid Romànov

Leonid Romànov (rus: Леонид Михайлович Романов) (Moscou, 13 de febrer de 1947) és un tirador d'esgrima rus, ja retirat, especialista en floret, que va competir sota bandera de la Unió Soviètica durant la dècada de 1970.
El 1972 va prendre part en els Jocs Olímpics d'Estiu de Múnic, on va guanyar la medalla de plata en la prova de floret per equips del programa d'esgrima.
En el seu palmarès també destaquen sis medalles al Campionat del Món d'esgrima, dues d'or, dues de plata i dues de bronze, entre les edicions de 1967 i 1971, així com dues medalles d'or a les Universíades de 1970 El 1970 guanyà dues medalles d'or a les Universíades
Una vegada retirat exercí d'entrenador. Ha ocupat diversos càrrecs polítics a Rússia, com ara assessor del Cap de la Cambra de Comerç i Indústria de la Federació Russa o President del Consell Públic de la Direcció Principal del Ministeri de l'Interior de Rússia per a la Regió de Moscou. En el context de la invasió russa d'Ucraïna va ser inclòs a la llista de sancions de la Unió Europea.

## Referències

* 1 2 3 «Olympedia – Leonid Romanov». [Consulta: 5 agost 2023].
* ↑ «РОМАНОВ Леонид Михайлович | Российские спортсмены | Спортивная Россия» (en rus). [Consulta: 5 agost 2023].
* ↑ «О нас | Детфонд Примакова», 05-07-2019. Arxivat de l'original el 2019-07-05. [Consulta: 5 agost 2023].
* ↑ «EUR-Lex - 32023R1216 - EN - EUR-Lex» (en anglès). [Consulta: 5 agost 2023].
# Cadernera americana

La cadernera americana (Spinus tristis) és un ocell nord-americà de la família dels fringíl·lids. És un ocell migratori, que s'estén del sud del Canadà fins a Carolina del Nord durant la temporada d'aparellament, i des de just al sud de la frontera canadenca amb els Estats Units fins a Mèxic durant l'hivern.
La cadernera americana és l'únic membre de la seva subfamília que experimenta una muda completa, i presenta dimorfisme sexual en la seva coloració; el mascle és d'un color groc vibrant a l'estiu i de color oliva a l'hivern, mentre que la femella té un color marró grogós mat que només esdevé una mica més clar durant l'estiu. El mascle utilitza un plomatge molt acolorit durant la temporada d'aparellament per a atraure una parella.

## Referències

* ↑ «Cadernera americana». Cercaterm. TERMCAT, Centre de Terminologia. Rev. 10/04/2022(català)
# Diamondhead

Diamondhead és una concentració de població designada pel cens dels Estats Units a l'estat de Mississipi. Segons el cens del 2000 tenia 5.912 habitants.

## Demografia

Segons el cens del 2000, Diamondhead tenia 5.912 habitants, 2.559 habitatges, i 1.916 famílies. La densitat de població era de 201,3 habitants per km².
Dels 2.559 habitatges en un 23,5% hi vivien nens de menys de 18 anys, en un 67,8% hi vivien parelles casades, en un 5% dones solteres, i en un 25,1% no eren unitats familiars. En el 21,6% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,64.
Per edats la població es repartia de la següent manera: un 18,8% tenia menys de 18 anys, un 3,2% entre 18 i 24, un 23,4% entre 25 i 44, un 29,8% de 45 a 60 i un 24,9% 65 anys o més.
L'edat mediana era de 48 anys. Per cada 100 dones de 18 o més anys hi havia 89,9 homes.
La renda mediana per habitatge era de 51.361 $ i la renda mediana per família de 58.533 $. Els homes tenien una renda mediana de 41.725 $ mentre que les dones 29.595 $. La renda per capita de la població era de 26.631 $. Entorn del 4,3% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Diamondhead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Diamondhead». American Fact Finder. Oficina del Cens dels Estats Units, 12-01-2010.
# Leptothorax

Leptothorax és un gènere de formigues de la subfamília dels mirmicins (Myrmicinae). Té una distribució holàrtica, incloent-hi la península Ibèrica.

## Espècies

El gènere Leptothorax inclou 20 espècies, de les quals 3 viuen a la península Ibèrica:
* Leptothorax acervorum (Fabricius, 1793) - present a la península Ibèrica
* Leptothorax athabasca Buschinger & Schulz, 2008
* Leptothorax buschingeri Kutter, 1967
* Leptothorax calderoni Creighton, 1950
* Leptothorax canadensis Provancher, 1887
* Leptothorax crassipilis Wheeler, 1917
* Leptothorax faberi Buschinger, 1983
* Leptothorax goesswaldi Kutter, 1967
* Leptothorax gredleri Mayr, 1855 - present a la península Ibèrica
* Leptothorax kutteri Buschinger, 1966
* Leptothorax muscorum (Nylander, 1846) - present a la península Ibèrica
* Leptothorax oceanicus (Kuznetsov-Ugamsky, 1928)
* Leptothorax pacis (Kutter, 1945)
* Leptothorax paraxenus Heinze & Alloway, 1992
* Leptothorax pocahontas (Buschinger, 1979)
* Leptothorax retractus Francoeur, 1986
* Leptothorax scamni Ruzsky, 1905
* Leptothorax sphagnicola Francoeur, 1986
* Leptothorax wilsoni Heinze, 1989
* Leptothorax zhengi Zhou & Chen, 2011

## Referències

* ↑ «BioLib - Leptothorax» (en anglès). [Consulta: 20 novembre 2023].
* 1 2 3 4 5 «Hormigas.org - Género Leptothorax» (en castellà). [Consulta: 20 novembre 2023].
* ↑ «Leptothorax - AntCat» (en anglès). [Consulta: 20 novembre 2023].
# Comandància

La comandància (郡 en pinyin: jùn) fou un històric nivell administratiu de la Xina. Durant la Dinastia Zhou (c. 1046-256 aC), és un nivell per sota d'un districte (縣/县). Qin Shi Huang (221-210 aC r.), qui unificà els diversos regnes combatents en un gran imperi súper-centralitzat, va invertir la jerarquia i les comandàncies passaren a superiors que els districtes. Durant la Dinastia Han (CE 202 - 220 aC), la comandància va esdevenir la unitat bàsica de l'administració governamental local, cada comandància es dividia en comtats. Quan un subordinat i semiautònom regne s'abolia, se substituïa per un o diverses comandàncies directament sota el control del govern central. Les Dinasties Sui (581-618) i Tang (618-907) dinasties aboliren les comandàncies i les reemplaçaren amb zhou (州) o prefectures.

## Vegeu també

* Comandància Lelang
* Comandància Daifang
# Morvi (ciutat)

Morvi o Morbi és una ciutat i municipalitat del districte de Morvi a l'estat de Gujarat a la riba del Macchu a uns 35 km de la costa i 60 km de Rajkot. La seva població al cens del 2001 era de 145.719 habitants. Altres dades sobre població són:
* 1872: 12.872
* 1881: 15.353
* 1901: 17.820
* 1981: 73.327
La vella Morvi hauria estat fundada per Mor Jethwa, y és la part a l'est del riu a 1 km de la ciutat moderna. Fou anomenada Mordhvajpuri i més tard Bhimor. La ciutat moderna derivaria el seu nom del turó de Morbo on Sanghji Jethwa va derrotar a Vaghela Rana, i va fundar la ciutat per commemorar la victòria, a l'altre costat del riu oposat a Mordhvajpuri. Quan aquesta es va despoblar en les guerres del final del segle XV i començaments del segle XVI, molts dels seus habitants es van traslladar a la nova ciutat per posar el riu entre els invasors i ells. Sir Lakhdhirji Waghji Bahadur, que va regnar del 1922 al 1948 va ser l'autèntic planificador de la ciutat moderna.
Els edificis principals són:
* Palau de Darbargadh (darrera residència reial)
* Temple de Mani Mandir
* Wellingdon Secretariat
* Pont penjat anomenat "Suspension Bridge"
* Palau Art Deco d'influència europea
* Lukhdhirji Engineering College amb el palau Nazarbag (antiga residència dels sobirans)

## Vegeu també

* Morvi, principat, del qual la ciutat fou capital

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Les Codines (Rellinars)

Les Codines és un veïnat de Rellinars, situat a 0,5 kilòmetres d'aquest poble. Té l'església principal del poble. A partir d'aquest barri, es poden fer diverses rutes com: La ruta de la pedra seca o la ruta del càntir. El 2020 tenia 30 habitants.

## Referències

* ↑ «Les Codines (Rellinars)». Gran Enciclopèdia Catalana. Barcelona: Grup Enciclopèdia Catalana.
* ↑ PLA D'ORDENACIÓ URBANÍSTICA MUNICIPAL DE RELLINARS
* ↑ «Les Codines». Pobles Abandonats, Fundació Privada de Centres d’Estudis de Parla Catalana Institut Ramon Muntaner. [Consulta: 1r novembre 2024].
# Amfidòntids

Els amfidòntids (Amphidontidae) són una família de mamífers que tingueren una amplíssima distribució des del Juràssic inferior fins al Cretaci inferior, fa entre 113 i 182,7 milions d'anys. Se n'han trobat restes fòssils als Estats Units, l'Índia i Rússia. Formen part dels simetrodonts dotats de dents molars amb angles obtusos. En el passat, la família ha estat classificada com a sublegió, infralegió i ordre.

## Referències

* 1 2 Entrada «Amphidontidae» de la Paleobiology Database (en anglès). [Consulta: 16 març 2025].
* ↑ Zachos i Asher, 2018, «Mesozoic mammals — early mammalian diversity and ecomorphological adaptations» (T. Martin).
* ↑ McKenna i Bell, 1997, p. 44.

## Bibliografia

* McKenna, M. C.; Bell, S. K. Classification of Mammals Above the Species Level (en anglès). Columbia University Press, 1997. ISBN 978-0-231-52853-5.
* Zachos, F. E.; Asher, R. J. Mammalian Evolution, Diversity and Systematics (en anglès). De Gruyter, 2018. ISBN 978-3-11-027590-2.
# Big Springs

Big Springs és una població dels Estats Units a l'estat de Nebraska. Segons el cens del 2000 tenia 418 habitants.

## Demografia

Segons el cens del 2000, Big Springs tenia 418 habitants, 187 habitatges, i 124 famílies. La densitat de població era de 436,2 habitants per km².
Dels 187 habitatges en un 23% hi vivien nens de menys de 18 anys, en un 58,3% hi vivien parelles casades, en un 7% dones solteres, i en un 33,2% no eren unitats familiars. En el 31% dels habitatges hi vivien persones soles el 16,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,8% tenia menys de 18 anys, un 5,7% entre 18 i 24, un 20,6% entre 25 i 44, un 25,4% de 45 a 60 i un 27,5% 65 anys o més.
L'edat mediana era de 46 anys. Per cada 100 dones de 18 o més anys hi havia 89,1 homes.
La renda mediana per habitatge era de 29.583 $ i la renda mediana per família de 39.375 $. Els homes tenien una renda mediana de 25.536 $ mentre que les dones 15.962 $. La renda per capita de la població era de 16.319 $. Aproximadament el 5,4% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Big Springs». American Fact Finder. Oficina del Cens dels Estats Units, 12-01-2010.
# Intolleranza 1960

Intolleranza 1960 és una òpera en dos actes amb música de Luigi Nono i llibret del mateix compositor a partir d'una idea d'Angelo Maria Ripellino. Fan servir documents històrics i textos poètics de Julius Fučík (Reportage unter dem Strang geschrieben), La question de Henri Alleg i introducció de Jean-Paul Sartre, La llibertat de Paul Éluard, La nostra marxa de Vladímir Majakovski i A la posteritat de Bertolt Brecht. L'obra dura uns 75 minuts.
L'òpera es va estrenar el 13 d'abril de 1961 al teatre La Fenice de Venècia, amb la direcció de Bruno Maderna i els cantants Petre Munteanu i Italo Tajo.

## Entorn

Intolleranza 1960 va ser el primer treball de Luigi Nono en format d'òpera i és una violenta protesta contra la intolerància, l'opressió i la violació de la dignitat humana. L'any del títol es refereix al moment de l'origen del treball. Va ser encarregada per a la Biennal de Venècia de 1961 pel seu director Mario Labroca. Bruno Maderna en va estrenar el primer acte el 13 d'abril de 1961 al Teatre La Fenice de Venècia. El famós pintor radical Emilio Vedova, amic de Nono va fer el disseny escènic. L'estrena va ser interrompuda per neofeixistes, que van cridar «viva la policia!» durant l'escena de la tortura. Els oponents de Nono ho van acusar d'enverinar la música italiana. Nono va revisar el treball en una versió d'un acte que fou estrenada el 1974.

## Personatges

| Paper | Tessitura | Estrena 13 d'abril de 1961 (Dir.: Bruno Maderna) |
| Un refugiat | tenor | Petre Munteanu |
| La seva parella | soprano | Catherine Gayer |
| Una dona | contralt | Carla Henius |
| Un algerí | baríton | Heinz Rehfuss |
| Un torturat | baix | Italo Tajo |
| Quatre policies | actors | |
| Cor de miners, torturats, presoners, refugiats, algerians, grangers |||

## Argument

El protagonista és un refugiat que es desplaça cap al sud d'Itàlia buscant feina i s'enfronta a protestes, arrests i tortures. És confinat en un camp de concentració on experimenta totes les emocions humanes. Aconsegueix fugir i descobreix que la seva llar està a tot arreu.

## Enregistraments

* Teldec 4509 97304(2): Cor de l'Òpera de Stuttgar; Orquestra Estatal de Stuttgart; direcció musical de Bernhard Kontarski.
* Dreyer Gaido CD 21030: Cor del Teatre de Brema; Orquestra Filharmònica de Brema; direcció musical de Gabriel Feltz.

## Referències

* ↑ Ripellino va publicar "Mayakovsky and the Russian avant-garde theater" en 1959.
* ↑ Dietz, Berlin, 1948. F. Rausch, Translator
* ↑ Nono va fer servir els versos 7, 8, 4, 16 i 19
* ↑ Matthew Boyden, Nick Kimberley, Joe Staines: The Rough Guide to Opera, Rough Guides, 3a edició, 2002, p. 550
* 1 2 Hodges, Nicolas, "Record Review" of Luigi Nono's Intolleranza 1960 and Prometeo (juliol 1996). Tempo (New Ser.), núm.197: pàgines 50-51.
* ↑ «Almannaco 13 d'april de 1961» (en italià). AmadeusOnline. Arxivat de l'original el 11 d’agost 2014. [Consulta: 30 agost 2010].

## Enllaços externs

* Intolleranza 1960 Arxivat 2017-12-01 a Wayback Machine. informació exhaustiva sobre l'obra al web del Teatro La Fenice de Venècia (PDF).
# Huracà de Galveston (1900)

Huracà de Galveston de 1900 va recalar a la ciutat de Galveston, Texas, el 8 de setembre de 1900. S'estimà que els vents durant la recalada van ser de 217 km/h, convertint-lo en una huracà de Categoria 4 en l'escala d'huracans de Saffir-Simpson.

## Referències

* ↑ Storms of the Century, #4 – 1900 Galveston Hurricane: Part 1. Arxivat 2008-10-16 a Wayback Machine. The Weather Channel. Retrieved on December 18, 2007.
# Luci Corneli Cinna (cònsol 32 aC)

Luci Corneli Cinna (en llatí: Lucius Cornelius L. f. L. n. Cinna) va ser cònsol sufecte de la República Romana l'any 32 aC, juntament amb Marc Valeri Messala.
Probablement era net de Luci Corneli Cinna i fill del pretor de l'any 44 aC també anomenat Luci Corneli Cinna, que va aprovar l'assassinat de Juli Cèsar.
Va ser qüestor de Publi Corneli Dolabel·la, i a finals de l'any 44 aC, a Tessàlia, en un enfrontament amb Marc Juni Brut va perdre la cavalleria que havia de portar a Dolabel·la, desplaçat a Àsia. També va ser cònsol sufecte l'any 32 aC, substituint a Gneu Domici Ahenobarb, que havia abandonat Roma per unir-se a Marc Antoni a Efes.

## Referències

* 1 2 Broughton, T. Robert S. The magistrates of the Roman Republic: vol. 2, 99 B.C.-31 B.C. Nova York: American Philological Association, 1952, p. 417.
* ↑ Plutarc. Vides paral·leles: Brutus, 25
* ↑ Ciceró. Filípiques, X, 6